Baranjsko Petrovo Selo

: *Karta Hrvatske [https://www.auto-karta-hrvatske.com/baranjsko-petrovo-selo/ > Baranjsko Petrovo Selo (plan s ulicama i cestama)]*
: *Google maps [https://www.google.com/maps/place/Baranjsko+Petrovo+Selo/@45.7270155,18.3781646,12z/data=!3m1!4b1!4m6!3m5!1s0x475d2458435dbb49:0xbd5539f94dbe0849!8m2!3d45.7549264!4d18.4693363!16s%2Fm%2F05msd85?entry=ttu > Baranjsko Petrovo Selo (područje naselja)]

*'Baranjsko Petrovo Selo** ([[Imena baranjskih naselja|narodski]] ''Petarda'', [[mađarski]] ''Petárda'' [[međunarodni fonetski alfabet|[ˈpɛtaːrdɒ]]]), naselje u [[Općina Petlovac|Općini Petlovac]] [[Osječko-baranjska županija|Osječko-baranjske županije]] ([[Hrvatska|Republika Hrvatska]]).

= Geografski položaj =
Baranjsko Petrovo Selo smješteno je u zapadnom dijelu [[Baranja|Baranje]] uz mađarsku granicu, u mikroregiji [[Baranjska nizina|Baranjske nizine]]. Udaljeno je 6,7&nbsp;km zapadno od sjedišta općine Petlovca, 39&nbsp;km od [[Osijek]]a (preko Bilja), 25,6&nbsp;km od [[Darda|Darde]], 14,4&nbsp;km od [[Beli Manastir|Belog Manastira]], 10,6&nbsp;km od [[Belišće|Belišća]], 14,4&nbsp;km od Valpova i 4,9&nbsp;km od [[Beremend]]a u [[Mađarska|Mađarskoj]].

Od Zagreba je udaljeno 253&nbsp;km (preko Donjeg Miholjca - Đurđevca - Bjelovara i Sesveta), 273&nbsp;km (preko Valpova - Našica - Pleternice i dalje autoputem),  odnosno 302&nbsp;km (Slavonikom i autoputem Beograd - Zagreb).

== Ceste ==
Baranjsko Petrovo Selo nalazi se na državnoj cesti [[D517]] ([[D7]] /[[Beli Manastir]]/ - [[Širine]] - [[Petlovac]] - B. P. Selo - [[Belišće]] - D34 /[[Valpovo]]/). U samom naselju od državne ceste D517 odvaja se prema sjeverozapadu državna cesta [[D211]] (B. P. Selo - [[GP]] Baranjsko Petrovo Selo i dalje prema Beremendu).

== Susjedna naselja ==
Područje naselja Baranjsko Petrovo Selo ograničeno je sa zapada područjem naselja Torjanci i Novo Nevesinje, s juga rijekom Dravom (zapravo s dijelovima naselja Bistrinci i Valpovo), s istoka područjem naselja Majške Međe, Novi Bezdan, opet Majške Međe i Bolman, sa sjeveroistoka područjem naselja Petlovac i sa sjevera / sjeverozapada mađarskom granicom.

== Prometne veze ==
Baranjsko Petrovo Selo povezano je autobusnim vezama s Belim Manastirom i [[Osijek]]om. Promet na željezničkoj pruzi Beli Manastir - Baranjsko Petrovo Selo ukinut je 31. VII. 1966. godine, a pruga je u potpunosti demontirana.

== Zaseoci ==
Na popisima stanovništva iskazivani su dijelovi naselja (zaseoci): Bakanga (u drugim izvorima: Bakanka), Greisinger-pusta, [[Novo Nevesinje]] (kasnije samostalno naselje), Palež-salaž (kod : Paleža-salaš), Repnjak, Vrbak-pusta, Žido-pusta (kod , u napomeni broj 2: Žido-lugarna; danas: Žido-pustara), od kojih neki više ne postoje kao naselja.

= Ime naselja =
 navodi da je selo vjerovatno dobilo ime po lokalnom vlastelinu, na čijem se posjedu nalazilo. Starije verzije mađarskog imena zapisane su u oblicima ''Péturd'' (1276) i ''Péterd'' (1332). U oba slučaja imena imaju deminutivni sufiks ''-d'' tipičan za mađarski jezik. Oblik ''Petárda'' prvi put se spominje 1554, a vjerovatno je nastao prema hrvatskom obliku muškog imena.

Južnoslavensko narodsko ime ''Petarda'' promijenjeno je poslije Prvog svjetskog rata u složeno i dugačko ime (19 slova): **Baranjsko Petrovo Selo**. Pridjev ''Baranjsko'' dodan je da bi se razlikovalo od ostalih ''Petrovih sela'' u tadašnjoj Kraljevini SHS.

Narodsko ime ''Petarda'' sačuvalo se do danas (2022) u govoru lokalnih mještana i ostalih baranjskih Šokaca te u govoru baranjskih Srba - [[Raci|Raca]] (npr. u susjednom selu Bolmanu). Izgovor tog imena u šokačkom i srpskom (rackom) govoru razlikuje se u naglasku.

Službeno ime se u svakodnevnom i neobaveznom govoru često skraćuje na prvu sastavnicu: ''Baranjsko'' ("idem u Baranjsko", "bio sam u Baranjskom", "iz Baranjskog"), nikad se ne skraćuje npr. na ''Petrovo selo'' ili ''Petrovo''.

== Etnik i ktetik ==
Stanovnici Baranjskog Petrovog Sela su ''Petarci'' (jednina: ''Petarac''), a [[ktetik]] glasi: ''petarački''.
 
Etnik Petarac je i prezime. Godine 1948, kad je obavljen prvi poslijeratni popis stanovništva, Petaraca je bilo u B. P. Selu (1), [[Darda|Dardi]] (3), [[Grabovac|Grabovcu]] (4), [[Jagodnjak]]u (6), [[Luč]]u (7) i Osijeku (2).

Prezime ''Petarac'' prisutno je u tom obliku samo u Hrvatskoj. U 20. stoljeću relativno najviše stanovnika s tim prezimenom rođeno je u okolici Osijeka i u okolici Belog Manastira. Početkom 21. stoljeća (2011) u Hrvatskoj je živjelo svega nekoliko Petaraca u samo tri domaćinstva. Kako ih je sredinom 20. stoljeća bilo približno 20, njihov se broj višestruko smanjio. Prisutni su u samo jednom hrvatskom naselju i to u Dardi (manje od 5).

= Stanovništvo =
== Tabela ([[2021]]) ==
Na Popisu stanovništva u Hrvatskoj 2021. godine naselje Baranjsko Petrovo Selo imalo je **434** stanovnika.


----

== Grafikon (2021) ==


== Po zaseocima ==
Na popisima stanovništva 1900, 1910, 1948, 1953, 1961. i 1971. godine stanovnici su popisivani i po zaseocima: Bakanga (14 - 8 - 5 - 5 - 6 - 4 stanovnika); [[Novo Nevesinje]] (60 - 64 - 189 - 184 - 198 - 179 stanovnika; 1981. godine 145; kasnije samostalno naselje); Repnjak (10 - 36 - 8 - 16 - 4 - 12 stanovnika) i Žido-Pusta (od 1948; 97 - 44 - 27 - 11).




== Nacionalni sastav ([[1991]]) ==


== Nacionalni sastav (2011) ==
Prema popisu iz 2011. godine u Baranjskom Petrovom Selu živjelo je 525 stanovnika. Stanovništvo je najvećim dijelom bilo hrvatsko (87%) te mađarsko (7%) i srpsko (3%).


U selu od pamtivijeka uglavnom žive [[Šokci]].

== Prezimena stanovnika ==
Prema popisu stanovništva iz 2011. godine **20 najčešćih prezimena** u Baranjskom Petrovom Selu bila su:
* Blažević, Posavac, Ivanović, Benak, Bačić, Kolar, Juratović, Torjanac, Bošnjak, Horvat, Balog, Bognar, Marković, Pavlović, Rončević, Šokac, Kuna, Živković, Vuković, Šarac,

a nekad su najčešća **prezimena** bila:
* Blažević, Posavac, Ivanović, Šarac, Bačić, Aničić, Benak, Bošnjak, Herceg, Horvat, Kolar, Šokac, Živković, Babli, Balog, Dragomirović, Franjin, Juratović, Kuna, Rusić.

= Historija =
Baranjsko Petrovo Selo (mađarski i narodski Petarda) staro je naselje, koje je zabilježeno godine 1276. pod imenom ''Peturd'' i godine 1332. kao ''Peterd''. Poslije [[Prvi svjetski rat|Prvog svjetskog rata]] nazvano je današnjim imenom. U 19. vijeku u naselju je živjelo oko 900 žitelja, koji su bili poljodjelci (stočari), a po vjeri katolici. Vlastelin je u ono doba bio [[Kazimir Esterházy]].

= Privreda =
Privrednu osnovu Baranjskog Petrovog Sela čine ratarstvo, šumarstvo, stočarstvo, obrt (autoprijevoz) te lovni turizam.  spominje i vinogradarstvo, iako u B. P. Selu nema vinograda.

= Društvo i kultura =
== Škola ==
U naselju postoji osmorazredna Područna škola Baranjsko Petrovo Selo Osnovne škole [[Šećerana]], u koju idu i učenici iz Majških Međa, [[Torjanci|Torjanaca]] i [[Novo Nevesinje|Novog Nevesinja]].

== Crkva ==
Baranjsko Petrovo Selo je sjedište Župe Svetog Lovre, [[đakon]]a i [[mučenik]]a, osnovane [[1923]]. godine, dok [[pravoslavlje|pravoslavni]] vjernici pripadaju [[Srpska pravoslavna parohija bolmanska|Srpskoj pravoslavnoj parohiji bolmanskoj]]. U selu se nalazi Župna crkva Sv. Lovre, đakona i mučenika (Crkva Sv. Lovre), izgrađena [[1903]]. godine. Crkveni god je [[10. 8.|10. VIII.]] na dan [[Sveti Lovro|Sv. Lovre]]. Župa ima dvije filijale: [[Novi Bezdan]] i [[Majške Međe]].

Dana [[12. XI.]] [[2023]]. u Baranjskom Petrovom Selu je [[euharistija|euharistijskim]] slavljem obilježeno 100 godina osnutka Župe Sv. Lovre, đakona i mučenika, ali i 120 godina izgradnje Župne crkve. Do 1923. godine Baranjsko Petrovo Selo bilo je filijala župe u [[Beremend]]u.

Proslava je počela u četvrtak, 9. XI. 2023. trodnevnicom, koju su predvodili župnici iz Bilja, Duboševice i župni vikar iz Belog Manastira. Svetu misu u nedjelju povodom velikog jubileja predvodio je [[Đakovačko-osječka nadbiskupija|đakovačko-osječki nadbiskup]] i [[metropolit]] [[monsinjor|mons.]] dr. [[:hr:Đuro Hranić|Đuro Hranić]] uz nekoliko svećenika, uključujući i [[župnik]]a Župe Sv. Lovre Roberta Kirhofera. Uz mnoge mještane Baranjskog Petrovog Sela i susjednih mjesta, na svečanom misnom slavlju bili su predstavnici [[Osječko-baranjska županija|Osječko-baranjske županije]], općina [[Općina Draž|Draž]], [[Općina Kneževi Vinogradi|Kneževi Vinogradi]] i Petlovac te [[Grad Beli Manastir|Grada Belog Manastira]]. Obilježavanje su uljepšali mali fokloraši KUD-a "Seljačka sloga" Baranjsko Petrovo Selo i Pučke pjevačice Župe Svetog Lovre Baranjsko Petrovo Selo.

== Pošta ==
U Baranjskom Petrovom Selu postoji [https://www.posta.hr/pretrazivanje-postanskih-ureda/263?uredi=448 neredoviti ured] Hrvatske pošte s poštanskim brojem **31322** na adresi Glavna 10. Od 15. VI. 2020. godine ured radi utorkom i četvrtkom od 12:30 do 15:30 sati (telefon: 072-303-304; faks: 031-748-381).

== Udruge ==
U [https://registri-npo-mpu.gov.hr/#!udruge Registar udruga Republike Hrvatske] upisano je deset udruga (plus jedna brisana) sa sjedištem u Baranjskom Petrovom Selu (stanje: XII/2020):
* Dobrovoljno vatrogasno društvo (DVD) Baranjsko Petrovo Selo, osnovano 26. VII. 1998. (Kolodvorska 24A)
* Kulturno-umjetničko društvo (KUD) "Seljačka sloga" Baranjsko Petrovo Selo, osnovano 3. II. 1979. (Glavna 0)
* [http://www.lovacki-savez-osijek.hr/index.php/clanice-saveza/item/500-ld-srndac-beli-manastir Lovačko društvo (LD) "Fazan" Baranjsko Petrovo Selo], osnovano 11. XI. 1997. (Glavna 1)
* [[:hr:NK Dinamo Baranjsko Petrovo Selo|Nogometni klub (NK) "Dinamo" Baranjsko Petrovo Selo]], osnovan 16. VIII. 1976. (Kolodvorska 14)
* Stolnoteniski klub (STK) "B. P. Selo" Baranjsko Petrovo Selo, osnovan 7. III. 2006. (Glavna 1)
* Športska ribolovna udruga (ŠRU) "Štuka" Baranjsko Petrovo Selo, osnovana 23. I. 2001. (Kolodvorska 24)
* Udruga hrvatskih veterana [[Domovinski rat|Domovinskog rata]] (UHVDR) Klub B.P.S., osnovana 2. IV. 2004. (Glavna 1)
* Udruga hrvatskih vojnih invalida Domovinskog rata (HVIDR-a) Baranjsko Petrovo Selo (BPS), osnovana 5. X. 2019. (Kolodvorska 50)
* Udruga "Petaračke buše" Baranjsko Petrovo Selo, osnovana 21. II. 2007. (Glavna bb)
* Udruga žena Baranjsko Petrovo Selo, osnovana 9. II. 2001. (Kolodvorska 0)
----
* ''Udruga mladeži "Petarac" Baranjsko Petrovo Selo'', osnovana 4. IV. 2002. (Glavna 1), **brisana** 31. III. 2014.

**Napomena**
----
Udruga hrvatskih veterana Domovinskog rata u centru sela postavila je spomen-ploču braniteljima (Marko Pavlović, Pavo Horvat, Željko Tomić, Marin Šarac, Stevo Kitak) i civilima (Stjepan Kolar, Marko Svalina, Pavo Posavac, Pavo Šarac, Anto Katić, Franjo Balog) iz B. P. Sela poginulima u ratu od 1991. do 1995. godine.

== Manifestacije ==
=== Male petaračke buše ===
Petaračke dječje [[buše]] ili **Male petaračke buše** su dječja [[poklade |pokladna]] povorka u Baranjskom Petrovom Selu (lokalno zvanom ''Petarda'') koja je prethodnica **Velikih lipih i strašnih buša**, koje se održavaju nekoliko dana kasnije. Manifestaciju je [[2005]]. godine pokrenula nekolicina entuzijasta i onih koji žele očuvati [[Šokci |šokačke]] običaje u tom selu. Iz godine u godinu dječje buše okupljaju sve veći broj učesnika pa su postale prava [[Baranja |baranjska]] atrakcija.

Godine [[2008]], na primjer, Male petaračke buše održane su u nedjelju, [[27. siječnja]]. U povorci su učestvovali domaći KUD "Seljačka sloga" te KUD-ovi iz [[Bizovac |Bizovca]], [[Petrijevci |Petrijevaca]], [[Bilje |Bilja]] i [[Duboševica |Duboševice]]. Nakon defilea selom s mnoštvom raznobojnih i zanimljivih maski, na pozornici Društvenog doma uz pratnju svojih tamburaških orkestara izveli su prigodan program, koji se sastojao od igrokaza i spleta narodnih pjesama i plesova, ali ne u narodnim nošnjama, nego u pokladnim kostimima.

=== Petaračke buše ===




= Istaknute ličnosti =
* [[Josip Balatinac (pjesnik)|Josip Balatinac]] (novinar i pjesnik, rođen u B. P. Selu 1954; živio u Belom Manastiru; umro 2020)
* [[Matija Filaković]] (pučki pisac; 1925-2007)
* Prof. dr. [[Pavo Filaković]] (specijalist psihijatar, rođen u B. P. Selu 1949; živio u Osijeku; umro 2020)
* **Milan Knežević** (Baranjsko Petrovo Selo, 1965) – načelnik [[Općina Petlovac|Općine Petlovac]] u četiri mandata: <br>26. III. 2015. - 25. V. 2017; <br>26. V. 2017. - 20. V. 2021; <br> 21. V. 2021. - 22. V. 2025;<br>23. V. 2025. - ;
* **Marko Posavac** (Baranjsko Petrovo Selo, 1956) – načelnik [[Općina Petlovac|Općine Petlovac]] u četiri mandata, od 1993. do 1998. kao [[volonter]], a od 1998. do 2009. kao profesionalac.
* [[Reza Stanković Zadravec]] (pučka pjesnikinja, rođena 1959. godine u Gatskom ritu, od 1965. do 1991. živjela u Baranjskom Petrovom Selu)

= Znamenitosti i zanimljivosti =
* U Ulici Daljok nalazi se Marijino svetište koje mještani zovu Vodica. Prije [[Domovinski rat|rata]] tu su se održavale mise svake nedjelje, a i kasnije se katkada održavaju, ali mnogo rjeđe. Crkveni odbor Župe sv. Lovre đakona mučenika obnovio je svetište, a mještani ga redovito čiste i održavaju tako da izgleda lijepo pa se na njemu ponekad održavaju i crkvena vjenčanja.
* Pokraj svetišta nalazi se bunar i potočić koji nikada nije presušio, što mještani smatraju jako čudnim. Voda iz potočića je hladna i bistra. Postoje i priče da je tu ozdravila neka žena koja je hodočastila u to svetište.
* U 655. broju riječkog enigmatskog lista "Skandi Feniksa" (31. I. 2012), u stalnoj rubrici "Podatak više" , objavljen je poduži tekst posvećen Baranjskom Petrovom Selu, a uz njega i dvije [[križaljka|križaljke]] (tzv. skandinavke). Veća skandinavka tematski je bila vezana za to baranjsko selo, a manja za tada već pokojnog "pučkog" pisca Matiju Filakovića (1925-2007).



= Ulice =
: ''Karta Hrvatske [https://www.auto-karta-hrvatske.com/baranjsko-petrovo-selo/ > Baranjsko Petrovo Selo (ulice)]''
Baranjsko Petrovo Selo ima tri ulice: 
* **Daljok**
: Daljok je sporedna ulica koja se proteže istočno od Glavne ulice i to od Crkve sv. Lovre u centru sela do spoja s Glavnom ulicom na izlasku iz sela prema Novom Bezdanu. U toj ulici nalazi se Marijino svetište Vodica. Ulica je bila prvak turnira ulica 2021. godine.
* **Glavna ulica**
: Glavna ulica je drugi dio centralne ulice u B. P. Selu. Vodi od Crkve sv. Lovre do izlaska iz sela prema Novom Bezdanu. Direktan je nastavak u istom smjeru Kolodvorske ulice. Njome prolazi Državna cesta [[D517]]. U njoj se nalaze s lijeve strane Dom kulture, Pošta i spomen-ploča braniteljima, a s desne strane nadaleko poznata Slastičarnica "Dinamo".

* **Kolodvorska ulica*'
: Kolodvorska ulica ima vrlo neobičan izgled. Počinje na ulasku u selo iz smjera Bolmana, protežući se Državnom cestom D517. Tamo gdje D517 skreće prema jugozapadu, i ulica skreće tim smjerom prema centru sela. Kod Crkve sv. Lovre skreće nadesno u smjeru sjeverozapada (a pravo se nastavlja Glavna ulica Državnom cestom D517). Dalje Kolodvorska ulica vodi do groblja i antifašističkog spomenika na Državnoj cesto [[D212]] i tu skreće nadesno u smjeru istoka i spaja se sa samom sobom na raskrsnici gdje se i D212 spaja s D517. Time ulica zatvara trokut s vrhovima: raskrsnica D517 / D212 - Crkva sv. Lovre - Groblje - ista raskrsnica. Unutar tog trokuta još dvije sporedne uličice nose ime Kolodvorska ulica.


= Izvori i vanjske veze =

* 
* [https://www.petlovac.hr/ Službena web-stranica Općine Petlovac]
* [http://tzbaranje.hr/o-baranji/ Turistička zajednica Baranje: *O Baranji*]
* [https://oaza-bm.hr/oaza/naslovnica/item/1327-i-ove-godine-petaracke-buse Mirovna grupa Oaza (14. II. 2012): *"I ove godine Petaračke buše"*]
* [https://oaza-bm.hr/oaza/naslovnica/item/1312-baranjsko-petrovo-selo-u-krizaljkama Mirovna grupa Oaza (31. I. 2012): *"Baranjsko Petrovo Selo u križaljkama"*]
* [https://oaza-bm.hr/oaza/naslovnica/itemlist/tag/**%20BPSelo Mirovna grupa Oaza: *Svi članci vezani za Baranjsko Petrovo Selo*]
* [http://lag-baranja.hr/lag/itemlist/tag/*%20BPSelo LAG Baranja: *Svi članci vezani za Baranjsko Petrovo Selo'']

= Šabloni =